Nõva

Nõva (kohalikus murdes Növa) on küla Lääne maakonnas Lääne-Nigula vallas Soome lahe ääres.

Enne Eesti omavalitsuste haldusreformi 2017. aastal oli küla Nõva valla halduskeskus.

Nõva küla (Neyve) on esmamainitud 1402. aastal, küla kuulus siis Lääne-Nigula kihelkonda. Toona läks küla Lihula kloostri valdusest Padise kloostrile.

1559. aastast on teateid Nõval asunud Nõva mõisa (Newe) kohta. 1653. aastast arvati Nõva Harjumaa Risti kihelkonda.

18. sajandi kaartidel on kasutatud kirjakuju Newwa. Aastal 1977 liideti Nõvaga Ärita.

Nõval asub Mandri-Eesti vanim puukirik (Nõva kirik, ehitatud 1740–1750)."Mandri-Eesti vanim puukirik ja kalmistu" Õhtuleht, 17. juuli 2010"Nõva puukirik on arvatust noorem" Eesti kristlik Televisioon, 22. detsember 2003 Kirikus tegutseb Nõva Püha Olevi kogudus. Kirikuaed ja seal asuv vabadussõja mälestussammas on muinsuskaitse all.Maa-ameti kaardiserver

XIX sajandi 70. aastatel oli Nõval köstriks ja koolmeistriks Friedrich Brandt.eestigiid.ee

Küla nimi võb pärineda mitmest sõnast: soome neva tähistab sood, eesti nõva kraavi.Eesti kohanimede leksikon

Külas on Nõva ja Laimi bussipeatus.https://xgis.maaamet.ee/xgis2/page/app/maanteeamet

Küla läänepiiril voolab Nõva jõgi, idapiiril Veskijõgi. Küla piires Soome lahe ääres asub Nõva rand. Mereäärne luiteline rannamännik kuulub Nõva maastikukaitseala koosseisu.

2000. aastal oli elanike arv 161, 2010. aastal 136 ja 2011. aasta rahvaloenduse andmetel 112.

1920. aastast tegutses Nõva mõisa härrastemajas Nõva kool. 2002. aastal hoone majavammi tõttu lammutati ja selle asemele ehitati uus, mis jäljendab endisaegset härrastemaja.

Vaata ka
Harju-Risti kihelkond
Niine kraav
Nõva raamatukogu

Viited

Kategooria:Lääne-Nigula valla külad
Kategooria:Harju-Madise kihelkond
Kategooria:Risti kihelkond